Hadsono įlanka

Hadsono įlanka (pranc. Baie d'Hudson, ) – Arkties vandenyno dalis šiaurės rytų Kanadoje, besijungianti ir su Atlanto vandenynu.

Hadsono įlanka – tai didžiulė (1 230 250 km²) vidaus jūra. Joje nebūna ledų tik tris mėnesius per metus, ir todėl tik tiek laiko ji tinka navigacijai.

Hadsono įlanka yra jūra, telkšanti Šiaurės Amerikos platformoje; ją supa Kanados skydas. Panašiai kaip ir Baltijos jūra, ši įlanka susidarė, vandens prisipildžius įdubai, atsiradusiai per ledynmetį dėl ledo svorio. Dabar jūros dugnas lėtai kyla.

Arkties vandenyno įlankos
Kanados įlankos